**ZMEDA V NEBESIH (Miklavževa igrica)**

6 angelov, 2 parkeljna

**1.prizor** (angeli spijo med oblaki, okrog njih polno nezavitih daril. Budilka zazvoni…)

1.angel: Zaspali smo! Moram jih zbuditi! Angelčki, hej! zbudite se, no! (se v spanju obrnejo in smrčijo še bolj…). Kaj naj storim? Že vem! (iz žepa potegne pero, jih žgečka pod nosom. Nejevoljno se prično prebujati)

2.angel: Daj mir! Ne žgečkaj me, veš da tega ne prenesem!

3.angel: Kdo pa je mene požgečkal? Ti si me, kajne?

4.angel: Jaz že ne! On te je! (pokaže na 5.angelčka)

2.Kdo pa je potem mene?

6.angel: In mene?

2.angel: Povem vam, da nihče drug kot Serafin!

5.angel: Res je! Če le more, nam kako zagode!

1.angel: Jaz nisem nikomur nagajal! To pa res ne!

4.angel: Mene že ne boš! Te predobro poznam!

1.angel: Pst, motimo nočni mir! Pa še kregamo se, pa na takšno noč! Ali sploh veste, kateri dan je danes?

6.angel: No, pa povej, ko si tak strašno pameten!

1.angel: Ste pozabili, da je danes zadnji večer pred godom Sv.Miklavža? In kaj nam je naročil?

Angeli: Joj, prejoj, zaspali smo!

5.angel: Hvala ti, Serafin, da si nas zbudil!

3.angel: Zdaj pa hitro, angelčki, pripraviti, zaviti in zložiti moramo toooliko daril !!!

4.angel: jaz bom prinesel igrače!

2.angel: Jaz bom bral pisma!

1., 3., 5. In 6.angel: Mi bomo zavijali darila, vezali pentlje in pisali imena !

**2.prizor** (vesela angelska glasba z zvončki, vsi angelčki delajo, plešejo…)

1.angel (se sesede na tla): Joj, kako sem utrujen! Malo bom zadremal!

2.angel: Nikar, zdaj ne smemo zaspati!

3.angel: Veš, da moramo biti budni in zbuditi Sv.Miklavža. Otroci ga že težko čakajo!

1.angel: Ampak jaz sem tako utrujen! Še rok ne čutim več! Angelci, jaz bom zaspal in pika!

4.angel: Kaj pa če bi se malo igrali? Potem ne bomo več tako utrujeni…

5.angel: Ja, dajmo se! Gremo se slepo miši!!

Angelci: Jaaaaaaaa !!!

6.angel: Naj šteje tisti, ki je najbolj zaspan! Štej, Serafin!

1.angel: Pa zakaj jaz? Jaz ne morem, hočem, spati!

6.angel mu zaveže rutko

1.angel (zaspano): An ban pet podgan, štiri miši, vuh me piši. Vija vaja ven!

(nekaj časa se igrajo, a drug za drugim zaspijo. Tiha glasba)

**3.prizor** (darila so pripravljena, angelci pa spijo. Glasba se spremeni, ko se med oblake priplazita dva parklja)

1.parkelj: Koliko daril !!

2.parkelj:Uf, ti angelci, vsem otrokom dajejo darila! Morali bi jih dobiti samo najbolj poredni!

1.parkelj (gleda in obrača darilo): Glej, piše za Majo! A veš, kako se je mami nalagala, da je dobila dobro oceno, pa je dobila cvek! Pa k maši noče v nedeljo. Raje gleda televizijo. Dajva ji še več daril, da jih tapridni ne bodo dobili!

2.parkelj (gleda in obrača darilo): Ho, ho! Tudi zate, Tine, so angelci pripravili žogo. Kljub temu da očeta jezi in z tekme pride vedno zadbnji, brca in brca žogo, ko so že vsi odšli. Še več dobi, ker je tako lepo poreden. Še to, pa to, pa to! (prinese darila, črta imena in piše na novo)

1.parkelj: Ha, ha, ha! Darilo je tudi za Zalo, ki se cmeri za vsako figo. Pa še babico jezi, nič ji noče pomagati, še posode noče pobrisati in kuhinje pomesti! Zato mora dobiti še več1 O, to bodo pridni otroci žalostni!! Ha, ha!

**4.prizor** (ob glasbi parklja iščeta naprej, se spotakneta ob angelce in jih zbudita)

1.angel: Angelci, hitro pokonci (jih budi)

2.angel: Poglejte, kdo je tukaj! (prestrašeno)

3.angel: Zgrabimo ju! (ju zgrabijo)

4.angel: Kaj pa iščeta tukaj?

1.parkelj: Samo malo sva gledala vaša darila! Tako so lepa! (hinavsko)

2.parkelj: Nekaj daril pa sva spremenila, ker si jih nekateri otroci ne zaslužijo!. Preveč so pridni, ubogljivi in še molijo povrhu!

5.angel? Kaj pravita? Napodimo ju!

1.parkelj in 2.parkelj: Vsi so pridni! Vsi so pridni! (se spakujeta)

6.angel: Kaj pravita? Seveda so vsi naši otroci pridni!

1,angel: Nam je Sv.Miklavž izročil njihova darila in povedal, da so se vsi poboljšali. Tudi Maja, Tine in Zala!

2.angel: Ne jezikajo, molijo, pridno delajo naloge, ubogajo…

3.angel: In lahko vsi dobijo darila!

Angeli (gledajo in obračajo darila) vidijo, da je z darili močno narobe

4.angel: Kaj sta pa naredila z darili?

(angeli stresajo in mikastijo parklja)

5.angel: To bosta popravila, prej vaju ne spustimo!

Parklja (pokažeta na darila): Kako pa naj popraviva?

6.angel: Tako kot sta brisala, bosta pisala!

(angeli prinašajo darila, parklja pišeta imena na novo)

1.angel: Ja, dragi moji angelci, ste videli, če nisi buden, kako hitro ti ti poredni parkeljni zmešajo štrene? Ja, moramo biti vedno budni in delati dobro, saj nam le tako nič ne morejo! Pa še nekaj, angelci! Našega dobrega očeta Boga se bojijo kot le kaj! Zato, bodimo dobri in vedno božji prijatelji!

(priredila Dominika Verhnjak)